Nariadenie Komisie (ES) č. 296/2003
zo 17. februára 2003,
ktorým sa mení a dopĺňa nariadenie Rady (EHS) č. 959/93 týkajúce sa štatistických informácií, ktoré členské štáty poskytujú o rastlinných produktoch okrem obilnín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 959/93 z 5. apríla 1993 týkajúce sa štatistických informácií, ktoré členské štáty poskytujú o rastlinných produktoch okrem obilnín [1], naposledy zmenené a doplnené nariadením Komisie (ES) č. 2197/95 [2], najmä na jeho článok 10,
keďže:
(1) Ak sa má zachovať suma dvoch plôch pridelených na dvojaké použitie bavlny, má to za následok nedostatok údajov alebo odhadovaných údajov alebo dvojnásobné započítavanie. Z toho dôvodu je potrebné zvoliť len jednu plochu.
(2) Je vhodné presnejšie poznať typy a plochy s technickými plodinami.
(3) Na získanie kvalitných štatistických údajov je potrebné spresniť štatistické údaje o krmovinách a zaktualizovať zatriedenie.
(4) Opatrenia, ktoré sa ustanovujú v tomto nariadení, sú v súlade so stanoviskom Stáleho výboru pre poľnohospodárske štatistické údaje, zriadeného rozhodnutím Rady 72/279/ES [3],
PRIJALA TOTO NARIADENIE:
Článok 1
Prílohy II, III, IV, V a VIII nariadenia (EHS) č. 959/93 sa nahrádzajú prílohami I, II, III, IV a V k tomuto nariadeniu.
Článok 2
Toto nariadenie nadobudne účinnosť 20. deň odo dňa jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 17. februára 2003